సర్దార్ పాపారాయుడు

సర్దార్ పాపా రాయుడు 1980 లో తెలుగు భాషా చారిత్రక కల్పన చిత్రం, శ్రీ అన్నపూర్ణ ఇంటర్నేషనల్ బ్యానర్‌లో క్రాంతి కుమార్ నిర్మించగా, దర్శరి నారాయణరావు దర్శకత్వం వహించారు . ఇందులో ఎన్‌టి రామారావు, శ్రీ దేవి, శారద ముఖ్య పాత్రల్లో నటించారు. చక్రవర్తి సంగీతం సమకూర్చారు. ఈ సినిమాను సర్ఫరోష్ (1985) పేరుతో హిందీలో రీమేక్ చేసారు. ఎన్.టి.రామారావు నటించిన సినిమాలలో ప్రఖ్యాతమైన వాటిలో ఇదొకటి. ఈ చిత్రంలో రామారావు తండ్రీకొడుకులుగా ద్విపాత్రాభినయం చేసాడు.

ఈ చిత్రం సూపర్ హిట్టైంది. 1980 లో అత్యధిక వసూళ్లు చేసిన తెలుగు చిత్రం, కొన్ని కేంద్రాలలో సుమారు 300 రోజులు ఆడింది.

కథ 
నిజాయితీగల పోలీసు అధికారి రాము (ఎన్‌టి రామారావు), విజయ (శ్రీదేవి) ప్రేమించుకుంటారు. విజయ తండ్రి ధర్మరాజు (రావు గోపాలరావు) అవినీతి పరుడైన రాజకీయ నాయకుడు. బయటకు పెద్దమనిషిగా నటిస్తూ చలామణీ అవుతూంటాడు. ఆయనతో పాటు సత్యమూర్తి (సత్యనారాయణ), న్యాయపతి (అల్లు రామలింగయ్య) అనే మరో ఇద్దరు దుర్మార్గులతో కలిసి బ్రిటిష్ వారితో చేతులు కలిపి పేదలను దోచుకుంటారు. ధర్మరాజు తన కుమార్తెతో రామును చూసినప్పుడు, అతను వెంటనే తన గతం గుర్తు తెచ్చుకుంటాడు. ధర్మరాజు, సత్యమూర్తి, న్యాయపతి అండమాన్ దీవులలో విజయరాఘవరాజు (ప్రభాకరరెడ్డి) అనే రాజును చంపి, నిజాయితీగల పెద్దమనిషి, గొప్ప స్వాతంత్ర్య సమరయోధుడూ అయిన సర్దార్ పాపారాయుడు (మళ్ళీ ఎన్.టి.రామారావు) పై ఆ నేరాన్ని మోపుతారు. సర్దార్ పాపారాయుడికి జీవిత ఖైదు పడుతుంది. రామును చూసి ధర్మరాజు షాక్ అవ్వడానికి కారణం ఏమిటంటే, అతడు అచ్చం సర్దార్ పాపారాయుడిని పోలి ఉంటాడు. నిజానికి, రాము సర్దార్ పాపారాయుడి కుమారుడే. రాము తల్లి సీత (శారద) సర్దార్ పాపరాయుడు భార్య. అప్పటి నుండి, ధర్మరాజు భయభ్రాంతులకు గురవుతాడు. అతని ఖర్మ కాలి, సర్దార్ పాపారాయుడు జైలు నుండి విడుదలవుతాడు. తప్పుడు కేసు పెట్టి తనను జైలులో పెట్టినందుకు ధర్మరాజుపై ప్రతీకారం తీర్చుకోవాలని నిర్ణయించుకుంటాడు. అతనికీ, అతని కుమారుడికీ మధ్య విభేదాలు మొదలవుతాయి. చివరికి న్యాయం గెలవడంతో ఈ చిత్రం సంతోషకరమైన సుఖాంతమౌతుంది..

తారాగణం 

ఇంకా అశోక్ కుమార్, కొడాలి రవి, చిడతల అప్పారావు, డా.భాస్కరరావు, జనార్థన్, రాఘవయ్య, వీరమాచినేని ప్రసాద్, టెలిఫోన్ సత్యనారాయణ, వంగా అప్పారావు, బెనర్జీ  తదితరులు.

పాటలు 
ఈ చిత్రంలోని పాటలు శ్రీశ్రీ, రాజశ్రీ, దాసరి నారాయణరావు రాశారు. చక్రవర్తి సంగీతం అందించాడు. విడుదలైన 50 రోజుల తర్వాత జ్యోతిలక్ష్మి పాటను ఈ చిత్రానికి చేర్చారు.

మూలాలు 

ఎన్టీఆర్‌ సినిమాలు
అల్లు రామలింగయ్య నటించిన చిత్రాలు
గుమ్మడి నటించిన చిత్రాలు
సత్యనారాయణ నటించిన చిత్రాలు
రావు గోపాలరావు నటించిన చిత్రాలు
శ్రీదేవి నటించిన చిత్రాలు
త్యాగరాజు నటించిన సినిమాలు
దాసరి నారాయణరావు దర్శకత్వం వహించిన సినిమాలు